
Рок, |. 


Пренумерата в краю: 
30 грошей місячно, 
80 —„ квартально 

1°50 „ полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно,!0 кор.полрочно, 
20 кор. рочно. 


Ціны оголошень: 
Ціла сторона 120 зл., 1/2 сто- 
роны 60 зл., !/4 стороћы 35 зл., 
1/3 стор. 20 зл., 1/16 стор. 10 зл.; 
оголошеня малы за 1 мм. 20 гр., 
в текст! 30 гр., перед текстом 
40 гр. При місячном и долшом 
оголошеню значна знижка. 


Конто чекове Нр. 404.155, 


Выходит в каждый четверг. 


Редакция и адмимистрация в Крыниці. — Адрес „Лемко” Крыница. 

\ Всіх читателей, котры не вплатили ище пренумераты, просиме выровнати якнайскорше рахункы. 
а И чтото ов 


Час Подумати 0 ЛІТИНКаХ, 


Скоро лем сонце лучше пригріє, почнут 
уж жителі міст думати о выізді на літный 
отдых, глядаючи красных и здоровых заку- 
тин в краю. 

Одном с такых прекрасно положеных, 
здоровых и залісеных закутин Ест наша 
дорога Лемковщина. Має она кромі зна- 
ных курацийных заведень, як Крыница, Же- 
гестов, Ивонич, Рыманов, Высова, Вапенне 
и другы, также много прекрасно положеных 
сел с переплываючима ріками до купаня 
и пахучим чатинным лісом, котры надают 
ся чудно на місце отдыха для широкых ря- 
дов урядничих, глядаючих милого и недоро- 
гого отдыха. 

Тепер часы перемінили ся и міщухы мо- 
гут соб! позволити перезажно лем на выізд 
до дешевых меньше знаных місцевостей. 
Для розвитя наших лемковскых сел мае 
тото велике значен$, бо призд літников 
принесе все кус гроша и стає ся часто за- 
охотом до украшеня наших хат и лучшой 
организации нашого житя. 

Але штобы можна с турыстыкы и при- 
їзда літников до наших гор мати гдеякы 
сталы доходы, треба доконче здати собі 
справу с того, чого потребує літник, якый 
приізджат в літі на село. Он глядат пере- 
довсем сонца, свіжого воздуха, місцевости 
миловидной, положеной недалеко ліса 
и спокою. 

Люды, котры цілый рок працуют умствен- 
но и діти в віку школьном, мусят мати от- 
вітны условия літного отдыха, — в ночи 
безвзглядну тишину, ничим неперыравану, 
а]в день моц свободы и руху. Правда — 
на селі о свободу и рух нетрудно, але зато 
планьше &ст с тишином в ночи. В ночи 
при не совсем чистом помешканю не дают 
спати блохы и мухы, а крикы дітей, бреханє 
собак и шум на дворі от вчасного рана 
непокоят літников. А треба памятати, же 
трыб житя на селі и в місті ест совсем 
другый. Люды в місті сідят долше вече- 


рами, кладут ся позднійше спати, спят дол- 
ше и встают позднійше. 

Тож хотячи мати літников, газдыня мусит 
постаратися о тото, штобы єй хата выгля- 
дала чисто, а также подумати о том, штобы 
уж тепер на весну засіяти и засадити по- 
требны для літников ярины и квіты, поста- 
вити перед `` домом лавочку и завести 
в обыстю чистоту. Важне ст также при- 
готовлен= отдільной для літников кухні, 
котру можна побудовати аж и в сінях. 

Разом с наплывом літников поднесе ся 
добробыт в забитых досками селах, увели- 
чит ся рух, змінит ся сам выгляд села. 
Ясно псбілены хаты, прикрыты зеленьом 
дерев, оживлены барвныма квітками будут 
притігати літников до гляданя в мих отды- 
ха, бо именно ту — подумают они - Єст якеси 
так мило, ясно и чисто и ціле село здає ся, 
сміє ся и жде их при!зда. 


а " 


Господарча нарада 
Лемковскых коопера- 
тывов в Сяноці. 


Тяжкы условия має руска кооперация на 
Лемковщині. Политычны и религийны роз: 
доры не лем розбивают наше национальне 
житє, але утрудняют кажду общественну 
роботу, а тым самым и на полю коопера- 
тывным. Кром! того много ище инших 
трудностей згромадило ся доокола лемков- 
ской кооперации, што гамуют єй розмах 
а в ряды кооператывных роботников вносят 
пригнобленє и убивают духа, так потребного 
в борб о вызволенё лемковского села 
с нужды и вызыска. 

Штобы скріпити свои силы и придумати 
лучши способы розбудовы господарчого 
житя скликал Рус. Кооп. Союз в Сяноці на 
день 29. марта 1936. до Сянока велику 


Господарчу Нараду, на котру за- 
прошено представителей всіх рускых коопе- 
ратывов на Лемковщині. 

Нарада отбыла ся в салі Руского Народ- 
ного Дома. Присутствовало понад 60. де- 
легатов с ріжных сторон Лемковщины. 
Явил ся также запрошеный представитель 
Окруж. Тов. Рольн. в Сяноці инж. Тадей 
Костюшко в характері гостя, 

СобранЕё открыл сов. Мануил Мокрыцкый 
короткою промовою, призываючи делегатов 
до всесторонного обговореня пекучих справ 
с господарчой области. На єго предложене 
выбрано презыдию на час нарад в сліду- 
ючом составі: Предсід. Д-р Перелом Осип, 
містопредс. Шулик Петро с Яблоницы, 
секретар Андрей Иванисик с Лукового. 

Рев. Николай Когут в старанно пригото- 
ваном доклад, послугуючи ся докладною 
статыстыкою, представил историю розвитка 
руской коопераций на Лемковщині и Єй те- 
перешного попоженя. Докладчик указал 
також на трудности, с якыма в терен! мусит 
бороти ся лемковска кооперация, Руска 
интелигенция в містах Єст загально пасывна, 
а на селах знова отчуват ся брак интели- . 
генции и своих священников и учителей, котры 
могли бы заняти ся организациєй кооператы- 
вов. Всюди дає ся чути брак рукево- 
дячого органа и сильной кредытовой 
инстытуции, о котру могла бы оперти ся 
лемковска кооперация. Мало &ст також 
фаховых сил до веденя кооператывов, 
а сами кооператывы не все придержуют ся 
кооператывных засад, а специяльно спо- 
живчи не выдают членам товаровых зворо- 
тов. В виду отобраня РСРК. права органи- 
зовати молочарскы кооператывы пед своим 
патронатом, актывна участь в организации 
тых көоператывов со стороны лемковской 
кооперации залежит от сполненя наших ко: 
нечных жадань господарчого и националь- 
ноге характера. 

Дальше докладчик представил теперешну 
користну конюнктуру для розвитка моло- 
чарской кооперации и указал на велику 
вагу приготовляного закона о молочарстві, 
котрый начне обовязовати уж в найблиз- 


2. ЛЕМКО 
Е Б БиС ИИ осо ЕЗЕТ 


ших днях. Проєкт закона докладчик обяс- 
нил всесторонно. 

Делегаты выслухали доклад с великым за- 
интересовгнєм, нагороджаючи докладчика 
бурными рукоплесканями. Докладчик не 
старал ся скрывати тых всіх конфликтов, 
розлражнень и незадоволень, якы 
в кругах нашой кооперации, гамуют ЕЙ роз- 
мах и убивают духа в =й роботниках. 
`В дискусии над докладом занимали голос 
миогы делегаты, Сейчас на вступі забрал 
голос представитель О.Т.Р. инж. Т. Костюшко. 
Указуючи на великы користи для рольника 
с молочарства, надмінил, што успіх в той 
галузи, господарчой залежит от отвітной 
перебудовы цілого рольничого господарства 
на терені Лемковщины. 
трудництва кооперативов с Окружными То- 
вар. Рольничими, 
осягнути поднесенє рольництва. . 

Дыр. Степан Барна с Вороблика Кор, ува- 
жає, што при форсованю кооператывов 
молочарскых не належит забывати о. коопе- 
ратывах споживчих, бо власне · молочны 
увеличают выміну рольничих продуктов, 
а тым самым причиняют ся до побольшеня 


консумции. Ест за тым, штобы чим скорше 
приступитити до сорганизованя централь- 
ного кредытового кооператыва, бо розбу- 


дова господарчого житя без такой инсты- 


туцим не Ест до подуманя. 

Осип Енкала учитель с Вороблика Шлях. 
заявляє ся за резбудовою молочарской ко- 
операции и указує на єй достыженя на те- 
рен! обох Воробликов. Користи с молочар- 
ства для рольника сут великы, однак нале- 
жит памятати, што интензывно форсоване 


нуртуют. 


Призвал до `со- 


што позволит · скорше. ° 


молочарство, наставлене выключно на зыск, 
може мати злы наслідства для здоровя 
сельского населеня, отбераючи єму так 
важный для прокормленя дітей споживчий 
артыкул. . 
Михаил Мархут делегат кооператыва 
с `Мисцовы указує на надмірне обтяжен= 
рускых кооператывов на річ РСРК., што го- 
нит руску кооперацию в чужий табор, 
выкликує загальне незадоволенё и цілу 
идею кооперации робит непопулярною. 


По замкненю дыскусни над всіми поруше- 
ними в доклад! ділами приступлено до 
выбора Лемковского Господарчого Комитета, 
до котрого выбрано слідуючих обществен- 
ных діятелей на терені Лемковщини: Барну 
Стефана управ. школы с Вороблика Корол., 
Бобака Павла, селянина с Беска, Бубняка 
Осипа; управ. кооп. с Загоря, Д-ра: Гнаты- 


чнака Ореста, адвоката с Криницы, Д-ра Гу- 


кевича Осипа, проф. гимн. с Сянока, Енкалу 
Осипа, учителя с Вороблика шлях., Звірика 
Владиміра; селянина с Костаровец, Ивани: 
сика. Андрея, селянина. с. Лукового, Когута 
Николая, коопер. рев. с Леска, Д-ра Мадею 
Андрея, ‘адвок. с Сянока, Д:ра Перелӧома 
Осипа, адвоката с Сянока, Д-ра Сьокало 
Ярослава, адвоката с Горлиц, Д-ра Шатын- 
ского Евгения, . адвоката с Сянока. 


На внесенє Мазура Вол. поручено Д-ру 
Перелому Осипу предсідателю собраня со- 
звати чим скорше засіданє комитета, для 
єго уконстантуованя ся и обговореня ‘важ- 
нійших справ. | | У 

Принято одноголосно слідуючи резолю- 
ции, будучи вираженєм пожелань организа- 
цийных потреб лемковской кооперации: 


Ч 15; ТЯ 


Собраны на „Господгрчой Нараді” в Ся- 
ноці дня 29. марта 1936. представителі рус- 
кых кооператывов Лемковщины: 

1. Призывают всі лемковскы села, в кот- 
рых ніт ище кооператывов, приступити чим 
скорше до их засмованя, або открыти у себе 
филию одного с нейблизших дійствуючих 
рускых кооперативов. 


займут ся приєднованєм членов. 

2. Дійствуючи кооператывы взываё ся 
до придержаня ся кооператывных зазад, 
а особенно признаваня членам товаровых 
зворотов и торгованя лише за готовы гроши. 

3. Всю руску интелигенцию призыває ся 
принимати живу участь в организованю 
кооперативов, 

4. Выбраному Лдмковскому. Господарскому 
Комитету поручає ся руководити господар- 
чим житєм на цілой Лемковщині: а в‘ осо- 
бенности организовати кооператывы, давати 
им фаховы указаня, приступити до основаня 
большого кредытового кооператыва. 

5. Призыває ся руске общество Сянока 
до основаня руской бурсы в Сяноці для уча- 
чой ся молодежи. 

6. В виду того, што 
кооператывов на терені Краковского Во- 
зводства и молочарскы кооператывы пе- 
решли под Союз Кооператывов Рольничих 
и Зароб. Господ. Р. П. в Варшаві, делегаты 
домагают ся, штобы для обєлугованя тых 
кооператывов, был принятый на службу 
в том Союзі бодай оден рускый ревизор, 


лемко. 
(. Домагают ся от РСРК. сорганизованя 
в текучом році на Лемковщині .кооператыв- 


ных курсов. 


часть лемковскых 


Организовати ‘в тых ' 
‚ місцевостях кооператывны комитеты, котры 


АТАДА ЬІ" 


— — — пион -- 


Мысли о прошпом и теперешном, 
(Донончене). 


Церков восточна, до котрой и мы належиме, от цілых 
столітий культывує свей окремый живописный стыль, основаный 
на началах всходного искуства. Стыль тот загално зовут 
византыйскым. 2 ) 

Всі западны церкви (римо-католицка, протестантска, англи- 
канска и ин.) плекают и придержуют ся основ стыля романского. 

Однак основом и, загальном чертом всіх церковно — живо- 
писных направлень &ст тото, што до живописи употреблят ся вы- 
ключно старинных полуднево—востечных костюмов и декораций. 

Бо трудно иначе и подумати. Задача и ціль живо- 
писи 5ст тота, штобы дану особу, даный важный момент пред- 
ставити можливо вірно в тых условиях, в якых дана личность 
жила, в якых событЕё происходило. 

. Тяжко вообразити соб! маляра–артыста поважно думаю: 
чого, штобы римского Юлия Цезара намальовал во фраку и. ци- 
линдрі, штобы намальовал Нерона в модерных спортовых 
порченятах, або Гитлера в скоряной одежи старогарменского 


пастыра. Кто бы заке зробил, то намальовл бы лем карыкатуру 


(осмішенє) даной личности. 

А преця „украинский самостійний напрям” наложил свою 
руку в церковной области и на старый византийскый живо: 
писный стыль. о | 

Встрічаме в церквах’ иконы Исуса Христа мальованого 
в народном строю в вышиваной кошелі, икону Матери Божой 
на подобие. украинской `„ж!нки” в украинском национальном 
костюмі. 

Перейдте вы панове украинскы маляры —артысты и вы 
украинскы владыкы цілу Европу вздӧлж и поперек и укажте нам 
хоц одну церков, хоц оден костел, где бы Христа Спасителя, 
Матер Божу и прочих святых мальовано ци то в мазурскых 
сукманах, ци в гуральскых гуньках, ци в тырольскых куртых 
споднях и куртых кабатах! · \ 

Чом така глупа фантазия навет некультурным алђьбанцам 
не пришла до головы, лем вам панове украинцы? 

Отвіт на тото лем одён. Вы хочете быти орыгинальны, 
хочете чимси отріжнити ся от прочого руского світа, штобы по- 
казати, што вы окрема самостоятельна нация. и в том телячом 


розгоні. добігате все до глупоты и абсурда. 

Мало тоге, малюют по церквах портреты світскых жи- 
вучих ище своих діятелей и сцены представляючи поодынокы 
событя с теперешных дней, а все тото на тлі национального 
украинского шовинизма, все с ярком закраском национальмого 
сеператызма. И в том взгляді попадают сами с собом в супе- 
речность и доходят до абсурда. Бо приміром интеизывно про- 
пагуют культ святого Иосафата Кунцевича, котрый был канони- 
зованый яко мученник за унию и был непримиримым врагом 
православия, а одночасно и коло него малюют портреты розличных 
православных, як Петлюров, Грушевскых Тютюников и ин., служат 
акафисты святому Йосафату, а одночасно правлят панахиды по 
Мазепі и Грушевском, вышмаряют насилу с богослужень слова 
о вірі православной, а публично молят ся за православных 
украинцов. : 

А все тото має на ціли лем политычну пропаганду, 
лем поширен$ в широкых, масах духа ненависти до всього, што 
неукраинске, бо в дійствительности «пасенє души Мазепы або 
Грушевского всім тым чорноризым агитаторам так лежит на 
сердци як псу пята нога. 

Не диво аджек, што паства; котра дотепер вірила и дер- 
жала ся церкви, видячи, што церков стала ся пропагаторком 
национального шовинизма, видячи, што божественны и моральны 
основаня ЕЙ наукы уступили місце демагогичным и низкым 
инстыктам политычной пропаганды, почала до церкви и. віры 
относити ся обоятно, а счасом от церкви отпала. : 

Не дивно, што тоты, котры ище не отпали и не затратили 
СВОЄЙ прадідной национальной назвы, не могут стерпіти, штобы 
церков, котра должна быти безнациональном, украинизовала ся 
на их очах и што в церквах на церковных торжествах доходит 
до авантур и кровопролитя, як то мало місце в Журавні, Дубрав- 
ці, Ляховичах һ т. д. : 

Дорога, котром иде униятска церков всходной Галичины 
холзка и небезпечна, а судьба єй уже рішена. 

Раз на все стратила она надю и можливость на исторычну 
ролю, яку ЕЙ преднамітил Рим при соєдыненю церквей и не лем 


не доросла до ролі носительницы идеи соєдыненя,. але сама 
не в силі удержати при собі той паствы, котру єй перека- 
зала минувшость. 

Лемко. 


Ч. 15. (99) 


8. Домагают ся от РСРК. обниженя член- 
скых вкладов и всякых тягаров поношеных 
союзными кооператывами на річ Союза 
и достосованя их до оборотов. 

9. Призыває ся ціле населен Лемковщины 
приняти актывну участь в организации ко- 
оператывяого молочарства на Лемковщині. 


10. Просит ся’ Високе 
о признан выдатнійшого кредыта с дер- 
жавных фондов на розбудову лемковской 
кооперации. 

Нарада тягнула ся от 11. годины до год. 


Правительство . 


М 5) 


3. по обіді. Предсідатель закрываючи соб- 
ранє высказал благадарность представителю 
О.Т.Р. за єго шины рады, а всім делегатам 
за их численне прибытЕ на нараду. 

Належит сподівати ся, што покликаный 
до житя Господарчий Комитет не обмане 
покладаных в нем надій, што приступит 
сейчас до діятельности, в чом желаємо Ему 
як найлучших успіхов. 


Участник. 


ЩИ ВАА 07. ЛЕМКЕВСКОН АПОСТОЛЬСКОЙ АДИНАНСТРАДИЯ. 


Передвчасна и несподівана смерть бл. п. 
о. Д-ра Вас. Масцюха Апостольского Адми- 
нистратора Лемковщины дала нагоду укра- 
инскым опекунам, живучим так на Лем- 
ковщині як и поза Лемковщином знова 
подумати и заговорити о той бідной 
Лемковщині, на котру они от так давна 
наостріли свои шпоны. 


Уже на псхоронах Апостольского Адми- 
нистратора гдеякы „вітці духовні” потихы 
шептали оден другому на ухо, што хоро- 
нят не лем Апостольского Администратора, 
але и Апостольску Администратуру и шло 
Лемковщина буде прилучена обратно до 
Перемышля. 

И ище не усшла улежати ся свіжа земля 
на могилі першого лемковского Владыкы, 
а уже цілый штаб украинскых парляментар- 
ных и позапарлямантарных цивильных 
и духовных діятелей и. всі украинскы газеты 
„=дыныма усты и дыным сердцем” закричали: 
„конец лемковской Апостольской Админи- 
страции!”. 


А головный орган’ „поялизуючих” тепер 
украннскых діятелей, львовске „Діло” 
аргументує навет, чом мае быти знесена 


Апостольска Адмннистратура. 


Аргументы „Діла” такы: устала причина 
политычна, бо в межечасі наступила поль- 
ско—украннска „згода”, а причина и надія 
религийна оказала ся нереальна, бо по- 
мерший Апостольскый Администратор про- 
тягом цілого року не усліл навернути ни 
одного сельца из православия в унию. 


Так знайте панове украинскы ундовцы, 
щто ни одна с тых прычин не устала и не 
отпала. 


Бо факт, што гдеякы украинскы борителі, 
котры до послідного часу подсували бомбы 
украинскым террорыстам и мечтали золоты 
сны освяченых, гайдамацкых ножах и котры 
переоначили ся в послідных місяцах из вол- 
ков в овцы и почали удавати лояльных 
граждан, не $ст ище доказательством, што 
змінила ся и волча натура тых борителей. 
И польскый общественный загал и дер- 
жавны чинникы знают, кто вас панове укра- 
инскы ундовцы родил, кто и як вас выхо- 
вал и знают вашу никчемну дволичну 
натуру и не так скоро повірят вам, як вам 
ся здає. 

А зрештом што таке змінило ся? 

Несчастем Лемковщины было и &ст тото, 
што до национального самопочутя лемка 
хотіли вы добрати ся под фирмом церкви 
и што не могучи трафити до него со сво- 
има идеями прямо во формі политычной 
пропаганды вы хотіли их перешварцовати 
во формі акции религийной. 

Церков униятску на Лемковщині зробили 
вы авангардом политычной пропаганды. 


Двадцат літ робили вы, выслугуючи ся 
украинскыма священниками всьо можливе, 
штобы на силу сукраивизовати душу лемка 
и злоупотребляючи церковном амвоном 
и проповдальницею на способ тых гандля- 
рей, котры торговали в єрусалимской свя- 
тыні, вы сплюгавили в очах’ лемка идею 
унии, вы отогнали $го от церковной єдности 
и защепили-сте бакцыль 'религийной борбы. 

А преця всі тоты, котры тото започатко- 
вали, тым руководили и тото на місцах вы- 
конали, на жаль дотепер сут там, где были. 

Так што-ж ся змінило ? 

Ци тото, што пару политычных камеле- 
онов из унда добили ся сеймовых и сена- 
торскых мандатов, змінило цілый трагизм, 
положеня Лемковщины ? 

Ани на оден волос. 

И вы никчемны фарисеи зашмарюєте, 
што бл. п. Апост. Администратор не навер- 
нуп ни одного села из православия? 

Ци-ж мог он направити протягом року 
тото, што вы тут насвинили протягом літ 
двадцетох? Р 

А ци вы мыслите, што лемкы то так як 
ундоввскы украинскы проводыры, потрафят 
міняти тактыку, переконаня и віру протя- 
гом одной ночи? 

Двадцет літ отжерали вы лемка от цер- 
ковной 5дности, закля успіли-сте єго от 
церкви отогнати, а от другого вымагате, 
штобы доказал чудеса протягом року и на- 
вернул народ до #дности. 

А ци мог бл. п. Апост. Администратор 
спокойно взяти ся за мис̧ийный труд, на- 
коли само духовенство вело против него 
подпольну борбу и перед народом понижало 
Его авторытет. Але одеп успіх и то вель- 
кый мусит каждый (натурально кромі 
„Діла” и `украинскых преводыров) признати, 
а именно тот, што протягом того року ни 
оден лемко не отступил от церковной 
Єдности. 

А того за оден рок старчит и тото · єст 
доказательством, што успокоенё Лемковщи- 
ны може наступити лем тогда, коли Лем- 
ковщима раз навсе освободит ся от зави- 
симости от украинской церковной єрархии: 

О тото она борола ся літ десят, тото 
собі слушно выборола, а вам панове ун- 
довскы проводыры вара от того! 


Спава [сусу Христу! 


Дорогіи Лемки! 


Дня 12. марта сего года почил в’ БозЪ 
першій Апостольскій Администратор Лем- 
ковщины бл. п. О. Д-р Василій Масцюх. 

Апостольскій Престол назначил мене 
провизорично управителем Лемковской Цер- 
ковной Области. 


П 
, 


2 


Стр. 3. 


Есть то доказательством, що Апостоль- 
ская Администрація Лемковщины не будет 
сликвидована, а ходящіи о том слухи, роз-. 
пространяемые врагами нашой Святой 
Церкви и врагами наших руских Лемков, 
лишены всяких основаній. 

Наоборот! Церковная власть и Польское 
Правительство содфйствовали свого часу 
при` покликанью до жизни Апостольской 
Администраціи Лемковщины в той пли, 
щоби внутренными роздорами терзанную 
Лемковскую Русь соединити и сдфлати из 
всБх Лемков добрых сынов нашой святой 
Церкви, Народа и Державы. 

Для цфлковитого осягненья той 
цъли мусит  дБятельность 


великой 
Апостольской 


`Администращи Лемковщины продолжатися 


и дальше. 

В дуже тяжких условіях беру в свои слабы 
руки временный жезл правления! 

В той тяжкой працћ, котору мушу вы- 
конати -аж до назначеня нового Апостоль- 


ского Администратора Лемковщины, по- 
требую Вашой помочи—рускій Лемки! 
До Ваших сердец и Вашой совфсти 


отликуюсь нын$ и зову: „Да будет едино 
стадо и един пастир”! Нехай счезнут всЪ 
разниц, котери роздфляют и роздирают 
нашую бъцную но гордую Лемковскую Русь! 
Соедиияйтеся вс, як один муж, под прапо- 
ром Апостольской Администращи. Всё мы, 
чи грекс-католик чи нът—всБ Лемки, нехай 
зрозум8ют и почувствуют, що нам. всём 
треба згоды, дружной працъ и олного духа 
во благо нашой Святой Церкви, нашой 
Державы, нашоге Народа и нашой дорогой 
нам вс$м Лемковской Земли! 

Без Вашого довърія—дорогіи Лемки—моя 
праця буцет безуспъшнаї Приходьт отже 
до мене с полным довљріем, а я постараю- 
ся в мру моих сил зробити. для Вас все. 

Молю Всевышняго, щобы дал мень по- 
требныя силы! Щобы отдаючи Администра- 
цію новому Апостольскому Администратору 
мог я Ему сказати: 

Отдаю в Твои руки „едино стадо”. 


о. Іоан Полянскій 


Провиз. управитель Апост. 
Админ. Лемк. 


Рыманов Здрой, в марть 1936. 


В середу, дня 15 квітня т. р. умер 
в Верхомл! Великой пов. ново-сандец- 
ково наш патриот 


Микаип Русиняк. 


Покойный принимал живу участь в на- 
родной жизни и за свои стойкы пере- 
конаня ділил с другыма мукы Талерго- 
фа, где так, якм на родині, здэбыл собі 
щиры сымпатии сострадальцов своим 


веселым вравем и доброжелательным 
сердцем. 


Судьба не щадила Покойному крестов, 
бо в час! #го заточеня, на основ! лож- 
ных доносев, повёюено в Верхомл! Ве- 
ликой 7-ох нейыовёжнійших господарей, 
в том числі тамже Єго Отца. 

По поверот! є тюрмы бл. п. Михаил 
Русиняк западая часто на здоровлю. 
Помимо того принимал участь во всіх 
собранях и народном житю и жил 
мыслями и надіями, же Сго и другых 
труд создадут лучшу долю нашому На- 
родови. Умер тихый и ревный тру- 
женник на народной ниві, але народ 
заховат $го в долгой и ый аен 

Ме бат 


Стр. 4. 


Што чути в світі. 


С Асмары доносят, же италиянскый 


маршал Бадоглио в перший день Великод- 
ных свят оголосил знесенё невольництва 
на терытории занятой италиянами. На тых 
пространствах роздано перешло 500 новых 
плугов абисынскым селянам. 


Италиянскы войска заняли уж місто 


Дессиє и дошли до озера Тана, откаль 


выплыват ріка Ниль. 


Льондон: Англицке правительство за- 
явило, же предприйме против Италии 
санкции карны воєнной натуры, штобы 
тым способом ратовати авторытет Лигы 


Народов. В том случаю 
нести ся легко до Европы. 


война може пере- 


Москва: Тогорочны Великодны Свята 


зазначили ся в Совітской Росии великым 
напливом людей до церквей В Москві 
в Страстну Суботу творили ся великы 
ряды вірных, котры ждали на открыт 
церквей. В 36-ох церквах, в котрых служит 
ся и тепер богослужен®, было набито. 
Тысячи людей, не могучи достати ся до 
середины, стояли перед церквами на пло- 
щах и улицах, беручи манифестацийну 
участь в воскресном богослуженю. 


Шангхай: Кытай оголосил протест против 
пактови взаимной помочи медже Росиом 
и Внішном Монголиом, котрый нарушат 
договор Кытайско — Совітскый, в котром 
Монголию признано яко часть терытории 


кытайской. 


(Сп. Д.) Дня 4. квітня страчено 
на електрычном креслі Гавптмана, оскарже- 
ного о убийства сына летчика Линдберга. 


Трентон: 


Парыж: В часі свят навиділ Францию 
мороз. Температура упала до 3-ох градусов 
низше нуля. Грады и сніг вырядили велн- 
кы шкоды в овочевых садах. 


Німеччина вооружат ся. Німецкы фа- 
брыкы оружия и амуниции робят тепер 
день и ноч без перервы по 24 годин на 
добу. Фабрыкы сут в руху также в не- 
ділі и свята. 


Відень: Ведля послідных донесень с Аби- 
сынии Аддис— Абеба єст поважно загроже- 
на. Негус має в своєй роспорядимести 
всього 5!, тысяча вояков, котры мают 
боронити столицу Абисынии. Негус донес 
Англии, же полеженё Абисынии Ест 
безвыходне. 


Рим: Италиянскы войска по опанованю 
Дессиє находят ся в отдаленю 250 км. от 
Вддис-Абебы. Добры дорогы позваляют 
на скору офензыву, в виду чого вкроченє 


до Аддис-Абебы ест квестиом килькөох 
КВ мы 
Рим: Ведля статыстыкы война с Аби- 


сыниом коштовала Италию по конец марта 
7 милиярдов лиров т. ®. около 3 мили- 
ярды злотых. 


Москва: Газета „Правда” опису= незвы- 
чайну параду в Кыєві. Змобилизовано там 
62 тысячи роботников и роботниц. Армию 


тоту поділено на 50 полков, котры пере- 
машеровали перед представителями со- 


азету выдас и редагує Комитет. 


ЪлЕМКО 


вітскых властей в колюмнах по 8 людей 
в ряді. Всі были в противгазных масках. 
Манифестацию тоту сорганизовано для 
показаня воєнной силы Росии. 


С Відня доносят сензацийну вість, же 


медже Франциом, Малом Ентентом и Росиом 
заключено воздушный договор. 


Греческый премиєр Демеризис 


помер нагло от апоплектычного атака, 


Атены: 


Пекин: С кытайскых жерел доносят, же 


6 округов провинции Шанси было занятых 
комунистычныма войсками. Инших! 14 окру- 
гов комунистычны войска заняли частично. 
Велике число населеня єст скомунизоване. 
Борбы помеже червеныма и правитель- 
ственныма войсками тревают. 


Турин: (Италия) Пасажирскый самолет, 
котрый курсує на штреці Меднолян— Турин 
упал с причины гмпы и розбил ся. 7-ох по- 
дорожуючих убило ся на місци. 


Ню .Йорк: На свята Великодны выіхал 


до знакомых знаный богач амерыканскый 
Рокефелер. В часі єго отсутствия заихали 
перед єго дворец 3 великы меблевы возы 
и в білый день (Страстну Суботу) почали 
люды выносити с дворца цінны части 
умебльованя и образы. Служба Рокефелера 
помагала им, в виду чого никто не пере- 
шкаджал им в робот!. По поворот! застал 
Рокефелер дом порожный, а втрату обчи- 
сляют на полтора милиона доляров. 
Служба также счезла разом с гангстерами. 
Рокефелер дал оголошеня и назначил 
гангстерам высоку нагороду за зворот 
зрабованых річей. 


Відень: Бывший король испанскый 
Альфонс У. мешкаючи в Відні в готелю 
„Империяль” всіл до винды, штобы выіхати 
на перший поверх. Винда попсула ся, 
станула медже поверхами и аж по полтора 
годинной направі потрафили ю стягнути 
назад на долину. Король, котрый в так 
незвычайный способ нашол ся в аресті, 
вышол с винды блідый, близкый утраты 
притомности с причины недостатка сві- 


жого воздуха. 


редакцию отпевідат: 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 
ОТ НУЖДЫ И ГОЛОДА, АБО ЗЛОЖИТИ ДІТЯМ ВІНО, 
НЕХАЙ ЯКНАЙСКОРШЕ 


заасекурує ся 
в асекурацийном Товаристві 


НТА Е КРАНОВСИЕ 


во ЛЬВОВІ 


Асекурацию принимают на шлой Лемковщин! 
представител!: гг. Осиф Яновицкый — Крыница-Село и Ми- 
хаил Перелом — Сянок. 


_Ч. 15. (99). 


| Вісти с краю. | 


Варшава: Дня 27. квітня входят в жит 
д. 
приписы, котры заказуют женщинам 


занимати ся продажом алькоголевых на- 
питков там, где консумує ся их на місци. 


Варшава: В Министерств! Комуникации 


идут роботы над ревизиом желізнодорожной 
особовой тарыфы. Тарыфа тота має быти 
от 1. червня обнижена о 25 °., 

Сосновец: Дня 4. квітня Окружный Суд 
выдал засуд в ділі Гржешольского, оскар- 
женого о отрут своих двоє дітей и засудил 
єго на кару. смерти, котру с причины 
амнестии замінено на пожизненну вязницу 
с позбавленєм гражданскых прав до смерти. 
Адвокат Гржешольского внес против тому 


засудови апеляцию до Краєвого Суда 
в Варшаві. 
Львов: Дня 14. квітня дошло во Львові 


до розрухов безроботных, котры по за- 
явленю им, же Фонд Труда не може на раз! 
дати роботу большому числу безроботных, 
хотіли вдерти ся до магистрата. Коли. там 
их не впущено, безроботны удали ся на 
Академицку Площу и заатаковали полицию: 
Оден полициянт, ділаючи во власной обо- 
роні, стрілил в толпу, отдаючи 5 стрлов 
в воздух, а послідный в сторону атакуючих. 


От той стрілы были ранены дві особы, 
а с тых оден, В. Козак умер в шпиталі. 
Дня 16. квітня в часі похорона Вл. Козака 


пришло до новых розрухов. 
ити на Лычаковске кладбище, ‘але в по- 
слідном моменті перешол демонстратывно 
через ціле місто в сторону кладбища 
Яновского. 


Похорон мал 


В часі похоронного похода часть участни- 
ков почала бити шибы и рабовати склепы. 


В килькох случаях заатаковано полицию, 
обсыпуючи ю револьверовыма , стрілами 


и каменями. Полиция ужила оружиє и уби- 
то тр0є людей. Раненых Єст килькадесят 
людей Сут также ранены полициянты. 

Прокуратор веде енергичны доходженя 
и арестовала 14-еро люда. 


в 


Типография „Пржишлесць” в Крмимці. 


